**ՏԵՂԵԿԱՆՔ-ԱՄՓՈՓԱԹԵՐԹ**

**«ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ** **ՎԵՐԱԲԵՐՅԱԼ**

|  |  |  |
| --- | --- | --- |
| **Առաջարկության հեղինակը, գրության օրը, ամիսը, տարին, գրության համարը** | **Առաջարկության բովանդակությունը** | **Եզրակացություն** |
| ՀՀ ֆինանսների նախարարություն 16.09.2020թ. թիվ 01/11-4/13959-2020 | ՀՀ ֆինանսների նախարարությունն ուսումնասիրել է «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացում կատարելու մասին» օրենքի լրամշակված նախագիծը (այսուհետ՝ Նախագիծ) և հայտնում է հետևյալը.  Նախևառաջ հարկ է նկատել, որ ՀՀ կառավարության 2019 թվականի դեկտեմբերի 12-ի «Հայաստանի Հանրապետության պետական եկամուտների կոմիտեի 2020-2024 թվականների զարգացման և վարչարարության բարելավման ռազմավարական ծրագիրը հաստատելու մասին» թիվ 1830-Լ որոշմամբ հաստատված Հայաստանի Հանրապետության պետական եկամուտների կոմիտեի 2020-2024 թվականների զարգացման և վարչարարության բարելավման ռազմավարական ծրագրի 1․1-րդ կետի 1.1.14-րդ ենթակետով նախատեսվում է մինչև 2023 թվականը ստեղծել վարչական իրավախախտումների վերաբերյալ գործերով վարույթների էլեկտրոնային կառավարման համակարգ՝ վարչական իրավախախտումների վերաբերյալ գործերով վարույթներն իրականացնելով էլեկտրոնային եղանակով, ավտոմատացված ձևով՝ առանց օգտվողի անմիջական մասնակցության, ինչի շրջանակում հարկային մարմնի տեղեկատվական համակարգի տվյալների բազայում առկա տեղեկատվության հիման վրա պետք է իրականացվեն տվյալների համադրումներ, ստեղծվեն վարչական իրավախախտումների վերաբերյալ գործերով վարույթների փաստաթղթեր, իրականացվեն դրանց ծանուցումը։  Նախագծի ընդունման հիմնավորման ուսումնասիրությունից պարզ է դառնում, որ Նախագծի ընդունման անհրաժեշտությունը պայմանավորվում է ՀՀ կառավարության 2019 թվականի դեկտեմբերի 12-ի թիվ 1830-Լ որոշմամբ հաստատված Հայաստանի Հանրապետության պետական եկամուտների կոմիտեի 2020-2024 թվականների զարգացման և վարչարարության բարելավման ռազմավարական ծրագրի 1․1-րդ կետի 1.1.14-րդ ենթակետի կատարումն ապահովելու հանգամանքով։  Նախագծով առաջարկվում է ստեղծված վարչական իրավախախտումների վերաբերյալ գործերով վարույթների էլեկտրոնային կառավարման համակարգի միջոցով վարչական իրավախախտումների վերաբերյալ գործերի վարույթներն իրականացնել էլեկտրոնային եղանակով, ավտոմատացված ձևով՝ առանց օգտվողի անմիջական մասնակցության, և կանոնակարգվում են էլեկտրոնային կառավարման համակարգի կիրառման հետ կապված հարկային մարմնի քննությանը ենթակա վարչական իրավախախտումների վերաբերյալ գործերի վարույթների առանձնահատկությունները, մասնավորապես, Նախագծով առաջարկվում է Վարչական իրավախախտումների վերաբերյալ ՀՀ օրենսգիրքը (այսուհետ՝ Օրենսգիրք) լրացնել նոր 246․1-րդ հոդվածով՝ սահմանելով հարկային մարմնի քննությանը ենթակա գործերով վարչական վարույթի առանձնահատկությունները, ըստ որի՝ Օրենսգրքով սահմանված հարկային մարմնի քննությանը ենթակա 1691 հոդվածի 2-րդ մասի, 16918, 169.26, 169.27 և 1703 հոդվածներով նախատեսված վարչական իրավախախտումների վերաբերյալ գործերով վարույթները հարուցվելու և վարվելու են հարկային մարմնի էլեկտրոնային համակարգի միջոցով։  Հարկ ենք համարում նշել, որ Նախագծով առաջարկվող կարգավորումների և դրանով հետապնդվող նպատակների միջև առկա է ողջամիտ հարաբերակցություն, սակայն Նախագծի ընդունման դեպքում Նախագծով առաջարկվող կարգավորումների կիրառման ընթացքում իրավական խնդիրներից խուսափելու, ինչպես նաև Նախագծով հետապնդվող իրավաչափ նպատակին հասնելու համար, և հաշվի առնելով այն հանգամանքը, որ նախարարական պետաիրավական կոմիտեի 18.08.2020թ. կայացած նիստի օրակարգի 3-րդ կետում ընդգրկված` «Վարչական իրավախախտումների վերաբերյալ Հայաuտանի Հանրապետության օրենսգրքում փոփոխություններ և լրացում կատարելու մասին» Հայաստանի Հանրապետության օրենքի նախագծին հավանություն տալու մասին Հայաստանի Հանրապետության կառավարության որոշման նախագծին կից ներկայացված «Վարչական իրավախախտումների վերաբերյալ Հայաuտանի Հանրապետության օրենսգրքում փոփոխություններ և լրացում կատարելու մասին» Հայաստանի Հանրապետության օրենքի նախագծի ամփոփաթերթում ՀՀ ֆինանսների նախարարության կողմից ներկայացված մի շարք առաջարկությունների և դիտողությունների վերաբերյալ որևէ առարկայական դիտարկում առկա չի եղել, իսկ նախարարական պետաիրավական կոմիտեի նիստի 18.08.2020թ. N ԿԱ/169-2020 արձանագրության 3-րդ կետի 1-ին ենթակետով ՀՀ պետական եկամուտների կոմիտեին հանձնարարվել է «Վարչական իրավախախտումների վերաբերյալ Հայաuտանի Հանրապետության օրենսգրքում փոփոխություններ և լրացում կատարելու մասին» Հայաստանի Հանրապետության օրենքի նախագիծը մեկ անգամ ևս քննարկել ՀՀ ֆինանսների նախարարության հետ, կրկին ստորև ներկայացնում ենք Նախագծի վերաբերյալ որոշ նկատառումներ: Այսպես՝  1. ՀՀ հարկային օրենսգրքի 4-րդ հոդվածի 1-ին մասի համաձայն՝ հարկային հարաբերությունները կարգավորող իրավական ակտերի կիրառության իմաստով՝ նշված հասկացություններն ունեն հետևյալ իմաստն ու նշանակությունը.  (…)  12) հարկային մարմին՝ Պետական եկամուտների կոմիտե.  (…):  ՀՀ վարչապետի 2018 թվականի հունիսի 11-ի «Հայաստանի Հանրապետության պետական եկամուտների կոմիտեի կանոնադրությունը հաստատելու մասին» թիվ 702-Լ որոշմամբ հաստատված Հայաստանի Հանրապետության պետական եկամուտների կոմիտեի կանոնադրության 6-րդ կետի համաձայն՝ Կոմիտեի կառուցվածքում ընդգրկվում են կոմիտեի ղեկավարի, կոմիտեի ղեկավարի տեղակալի, կոմիտեի ղեկավարի օգնականի, կոմիտեի ղեկավարի խորհրդականի, կոմիտեի ղեկավարի տեղակալի օգնականի, գլխավոր քարտուղարի, գլխավոր քարտուղարի տեղակալի պաշտոնները և կառուցվածքային ստորաբաժանումները: (…):  «Կառավարչական իրավահարաբերությունների կարգավորման մասին» ՀՀ օրենքի 7-րդ հոդվածի 1-ին մասի համաձայն՝ կառուցվածքային ստորաբաժանումն իրականացնում է տվյալ պետական մարմնի, ենթակա պետական մարմնի նպատակներից, խնդիրներից, իրավասությունը սահմանող իրավական ակտերից բխող, ինչպես նաև քաղաքացիական իրավահարաբերությունների մասնակցությունն ապահովող գործառույթներ:  Նույն հոդվածի 4-րդ մասի համաձայն՝ կառուցվածքային ստորաբաժանումների իրավասությունները սահմանում է մարմնի ղեկավարը՝ հաստատելով դրանց կանոնադրությունները, եթե օրենքով այլ բան նախատեսված չէ։  Նույն հոդվածի 8-րդ մասի համաձայն՝ կառուցվածքային ստորաբաժանման գործառույթների իրականացմամբ ստեղծված փաստաթղթերն ստորագրում է կառուցվածքային ստորաբաժանման` կանոնադրությամբ այն ստորագրելու իրավասություն ունեցող պաշտոնատար անձը:  Նախագծով նախատեսվում է, որ հարկային մարմինների անունից վարչական իրավախախտումների վերաբերյալ գործեր քննելու և վարչական տույժեր նշանակելու իրավասություն ունենալու են հարկային մարմնի կառուցվածքային ստորաբաժանումների ղեկավարները։  ՀՀ պետական եկամուտների կոմիտեի նախագահի 2018 թվականի դեկտեմբերի 19-ի թիվ 769-Լ հրամանով հաստատվել է Հայաստանի Հանրապետության պետական եկամուտների կոմիտեի իրավաբանական վարչության կանոնադրությունը, որի 2-րդ կետի 2.8-րդ ենթակետով սահմանված է, որ Վարչության հիմնական խնդիրներից է վարչական իրավախախտման դեպքերով վարույթների իրականացումը, վարչական ակտերի ընդունումը։  Այսպիսով, հարկ է նկատել, որ Նախագծով առաջարկվող կարգավորման դեպքում ստացվում է այնպես, որ, օրինակ, ՀՀ պետական եկամուտների կոմիտեի իրավաբանական վարչության գործառույթների իրականացմամբ ստեղծված փաստաթղթերը կարող են ստորագրել ՀՀ պետական եկամուտների կոմիտեի կառուցվածքային այլ ստորաբաժանումների ղեկավարներ։  Հաշվի առնելով վերոգրյալը՝ առաջարկում ենք Օրենսգրքի 2442-րդ հոդվածում Հարկային մարմինների անունից վարչական իրավախախտումների վերաբերյալ գործեր քննելու և վարչական տույժեր նշանակելու իրավունք ունեն Հայաստանի Հանրապետության վերադաս հարկային մարմնի վարչությունների պետերը և հարկային մարմնի հարկային (տարածքային) տեսչության պետերը: նախադասությունը շարադրել հետևյալ նոր խմբագրությամբ․  Հարկային մարմնի անունից վարչական իրավախախտումների վերաբերյալ գործեր քննելու և վարչական տույժեր նշանակելու իրավունք ունի հարկային մարմնի կառուցվածքային ստորաբաժանման՝ կանոնադրությամբ նախատեսված վարչական իրավախախտման դեպքերով վարույթներ իրականացնելու, վարչական ակտեր ընդունելու և դրանք ստորագրելու իրավասություն ունեցող պաշտոնատար անձը:։  Ընդ որում, հարկ ենք համարում նշել, որ այս մոտեցումը ոչ թե հակասում է Նախագծով առաջարկվող կարգավորման տրամաբանությանը, այլ այն ձևակերպված է գործող իրավական կարգավորումներին համահունչ։  2. Ինչպես արդեն նշվել է, Նախագծով առաջարկվում է Օրենսգիրքը լրացնել նոր 246․1-րդ հոդվածով՝ սահմանելով հարկային մարմնի քննությանը ենթակա գործերով վարչական վարույթի առանձնահատկությունները, համաձայն որի՝ Օրենսգրքով սահմանված հարկային մարմնի քննությանը ենթակա 1691 հոդվածի 2-րդ մասի, 16918, 169.26, 169.27 և 1703 հոդվածների համաձայն հարկ վճարողների պաշտոնատար անձանց կողմից կատարված իրավախախտումների գործերով վարույթները հարուցվում և վարվում են հարկային մարմնի էլեկտրոնային համակարգի միջոցով։  Միաժամանակ Նախագծի ընդունման հիմնավորմամբ նշված է, որ Նախագծով նախատեսվել է, որ էլեկտրոնային եղանակով իրականացվելու են Օրենսգրքով սահմանված հարկային մարմնի քննությանը ենթակա, մասնավորապես, 169.18-րդ (Հիմնադրամների կողմից հաշվետվությունը չհրապարակելը կամ թերի հրապարակելը) հոդվածի համաձայն կատարված իրավախախտումների գործերով վարույթները։  Վերոգրյալի կապակցությամբ հայտնում ենք, որ Օրենսգրքում առկա են 16918-րդ Անհատական հաշվի բացման հայտը, անհատական հաշվետվությունը, ապահովագրական (աշխատանքային) ստաժում հաշվառվող աշխատանքային կամ այլ գործունեության ժամանակահատվածների մասին տվյալները սահմանված կարգով և ժամկետում չներկայացնելը կամ սխալ կամ կեղծ տվյալներով ներկայացնելը և 169.18-րդ (Հիմնադրամների կողմից հաշվետվությունը չհրապարակելը կամ թերի հրապարակելը) հոդվածներ: Այս առումով հասկանալի չէ, թե Նախագծով նախատեսված կարգավորումը որ հոդվածին է վերաբերում՝ 16918-րդ, թե 169.18-րդ:  Ելնելով վերոգրյալից՝ առաջարկում ենք կամ Նախագծում կատարել համապատասխան փոփոխություն, կամ խմբագրել Նախագծի ընդունման հիմնավորումը: | 1. Չի ընդունվել: ՎԻՎ օրենսգրքի 2442-րդ հոդվածի համաձայն հարկային մարմինների անունից վարչական իրավախախտումների վերաբերյալ գործեր քննելու և վարչական տույժեր նշանակելու իրավունք ունեն Հայաստանի Հանրապետության վերադաս հարկային մարմնի վարչությունների պետերը և հարկային մարմնի հարկային (տարածքային) տեսչության պետերը:  Նախագծով նախատեսվում է, որ հարկային մարմինների անունից կառուցվածքային ստորաբաժանումների ղեկավարներն են քննելու վարչական իրավախախտումների վերաբերյալ գործեր և նշանակելու վարչական տույժեր: Նշվածի հետ կապված հայտնում ենք, որ ՎԻՎ օրենսգրքի 2442-րդ հոդվածով նախատեսված է վարչական իրավախախտումների վերաբերյալ գործեր քննելու և վարչական տույժեր նշանակելու վերաբերյալ կանոնակարգումը, իսկ վարչական տույժ նշանակելու մասին որոշումը ստորագրելու վերաբերյալ կանոնակարգումը նախատեսված է «Կառավարչական իրավահարաբերությունների կարգավորման մասին» ՀՀ օրենքի 7-րդ հոդվածի 8-րդ մասով:  2. Ընդունվել է, նախագիծը խմբագրվել է: Միաժամանակ, նախագծի 1-ին հոդվածով համապատասխան փոփոխություն է նախատեսվել ՎԻՎ օրենսգրքի 2442-րդ հոդվածում: |
| ՀՀ արդարադատության նախարարություն 14.10.2020թ. թիվ 01/27.1/20042-2020 | «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն և լրացում կատարելու մասին» օրենքի նախագծով նախատեսվում է օրենսգիրքը լրացնել նոր 246․1 հոդվածով՝ հետևյալ բովանդակությամբ․  «Հոդված 246․1 Հարկային մարմնի քննությանը ենթակա գործերով վարչական վարույթի առանձնահատկությունները  1․Սույն օրենսգրքով սահմանված հարկային մարմնի քննությանը ենթակա 1691, 16918, 169․26, 169․27 և 1703 հոդվածների համաձայն հարկ վճարողների պաշտոնատար անձանց կողմից կատարված իրավախախտումների գործերով վարույթները հարուցվում և վարվում են հարկային մարմնի էլեկտրոնային համակարգի միջոցով։  Նույն հոդվածի 11-րդ և 12 մասերով համապատասխանաբար սահմանվում է, որ վարույթի շրջանակներում ընդունված փաստաթղթերը, ծանուցագրերը և վարչական ակտերն իրավախախտման սուբյեկտին իրազեկվում են էլեկտրոնային եղանակով: Էլեկտրոնային եղանակով ծանուցումն իրականացվում է վարույթի շրջանակներում ընդունված փաստաթղթերը, ծանուցագրերը և վարչական ակտերը հարկային մարմնի հաշվետվությունների ներկայացման էլեկտրոնային կառավարման համակարգի՝ հարկ վճարողի անձնական էջում տեղադրելու եղանակով, իսկ դրա անհնարինության կամ տեղադրելու օրվանից հետո 5 աշխատանքային օրյա ժամկետում հարկ վճարողի կողմից սույն մասով նախատեսված անձնական էջ մուտք չգործելու դեպքերում՝ Հայաստանի Հանրապետության հրապարակային ծանուցումների պաշտոնական ինտերնետային կայքում տեղադրելու միջոցով, ինչի մասին հարկ վճարողը ծանուցվում է հարկային մարմնում առկա իր էլեկտրոնային փոստին:  Իսկ ինչպես բխում է նախագծի 2-րդ հոդվածի 13-րդ և 14-րդ մասերի բովանդակությունից, հարկ վճարողի պատշաճ ծանուցման պահ է համարվում նրա՝ էլեկտրոնային կառավարման համակարգի անձնական էջ մուտք գործելու կամ փաստաթղթերի՝ հրապարակային ծանուցումների պաշտոնական ինտերնետային կայքում տեղադրվելու 5-րդ օրը:  Այս առումով անհրաժեշտ է նշել, որ ՀՀ Սահմանադրական դատարանը թիվ ՍԴՈ-1529 որոշմամբ նշել է, որ պարտադիր ծանուցման ենթակա փաստաթուղթն էլեկտրոնային եղանակով ուղարկելը՝ առանց այդ փաստաթղթի մուտքագրումը հավաստող ծանուցագրի ստացման, չի կարող դիտարկվել բավարար պայման, որպեսզի անձը համարվի պատշաճ ծանուցված: Նման եզրահանգման համար հիմք կարող է լինել, մասնավորապես, բազմաթիվ տեխնիկական խնդիրների հետևանքով ծանուցումը չստանալու հավանականությունը:  Ուստի առաջարկում ենք քննարկման առարկա դարձնել ծանուցումն էլեկտրոնային եղանակով ուղարկելու դեպքում հարկ վճարողին պատշաճ ծանուցված համարելը ոչ թե ծանուցումն էլեկտրոնային եղանակով իրականացնելու, այլ նրա կողմից ծանուցումը ստանալու մասին հաղորդագրության ստացման պահից:  2. Նախագծի 2-րդ հոդվածի 5-րդ մասում նշվում է, որ իրավախախտման վարույթի վերաբերյալ իրավախախտման սուբյեկտը ծանուցումը ուժի մեջ մտնելուց հետո 10-օրյա ժամկետում իրավունք ունի ներկայացնելու բացատրություններ, առարկություններ, գործի լուծման համար անհրաժեշտ այլ տեղեկություններ:  Այս կապակցությամբ առաջարկում ենք վերոնշյալ դրույթում նախատեսված 10-օրյա ժամկետը հաշվարկել իրավախախտման սուբյեկտի ծանուցված համարվելու պահից: | 1. Չի ընդունվել: ՀՀ Սահմանադրական դատարանի 12.05.2020թ.-ի թիվ ՍԴՈ-1529 որոշմամբ նշվել է, որ «ծանուցման հանձնումը պետք է կատարվի այնպիսի եղանակով, որը թույլ կտա հաստատել հասցեատիրոջ կողմից ակտն ստանալու կամ պատշաճ ծանուցված լինելու փաստը, այսինքն՝ էական նշանակություն ունի ծանուցումն ստանալու հանգամանքը, այլ ոչ միայն այն ուղարկելու փաստի առկայությունը։ Ընդ որում, հարկ վճարողը պետք է հնարավորություն ունենա «բացելու և ծանոթանալու» ծանուցման բովանդակությանը, և որևէ նշանակություն չունի, թե վերջինս օգտվել է այդ հնարավորությունից, թե ոչ»:  Նախագծի 2-րդ հոդվածով նախատեսված ՎԻՎ օրենսգրքի 246.1-ին հոդվածի 13-րդ մասի համաձայն փաստաթղթերին, ծանուցագրերին և վարչական ակտերին հարկ վճարողը համարվում է պատշաճ ծանուցված հարկային մարմնի հաշվետվությունների ներկայացման էլեկտրոնային կառավարման համակարգի անձնական էջ մուտք գործելու պահին, ինչը հավաստվում է էլեկտրոնային համակարգի կողմից ինքնաշխատ եղանակով հարկ վճարողին ուղարկվող հաղորդագրությամբ: Այսինքն` մուտք գործելով հարկային մարմնի հաշվետվությունների ներկայացման էլեկտրոնային կառավարման համակարգի անձնական էջ` հարկ վճարողը ստանում է համապատասխան հաղորդագրություն և դրանով իսկ ապահովվում է վերջինիս պատշաճ ծանուցված լինելու պայմանը:  2. Չի ընդունվել: Նախագծի 2-րդ հոդվածով նախատեսված ՎԻՎ օրենսգրքի 246.1-ին հոդվածի 15-րդ մասի համաձայն փաստաթղթերը, ծանուցագրերը և վարչական ակտերն ուժի մեջ են մտնում հարկ վճարողի կողմից նշված փաստաթղթերին պատշաճ ծանուցվելու հաջորդ օրը: Հաշվի առնելով այն հանգամանքը, որ ուժի մեջ չմտած փաստաթուղթը իրավախախտման սուբյեկտի նկատմամբ չի կարող առաջացնել իրավական հետևանքներ, ուստի նախագծով վերջինիս կողմից բացատրություններ, առարկություններ, գործի լուծման համար անհրաժեշտ այլ տեղեկություններ ներկայացնելու 10-օրյա ժամկետի հաշվարկի սկիզբ է համարվում ծանուցումը ուժի մեջ մտնելու պահը, ալյ ոչ թե իրավախախտման սուբյեկտի ծանուցված համարվելու պահը, ինչը կհամարվի ոչ իրավաչափ: |